en tr el el fr es it en el el el el el el el el el el el el en el el en el el en en en lt en en en fr en en en el el en tl en el el en el el el en el el el el el el el el el el el el el el el el en el el el el el el el el el el el el el el el el el el el el el en el el el el el el el el el el el el el en el el el el el el el es el el el el el el el el el en ckb en el el el en en en el fr el en el el en el en en en en el
Οι χρεώσεις αναγράφονται ανά λεπτό και χρεώνονται ανά 60 δευτερόλεπτα.
Για κάθε επιτυχή κλήση, υπάρχει επιπλέον χρέωση €0.01.
Για SMS, MMS και όγκο δεδομένων, ισχύουν οι χρεώσεις που αναφέρονται σε κάθε πλάνο.
Σε συγκεκριμένα πλάνα εφαρμόζεται πολιτική ορθής χρήσης, σύμφωνα με τον Κανονισμό "Roam like at home", με όριο που καθορίζεται σε κάθε πλάνο ξεχωριστά, στον όγκο δεδομένων που μπορείς να χρησιμοποιήσεις δωρεάν ενώ βρίσκεσαι σε περιαγωγή σε χώρες της ΕΕ. Μετά την κατανάλωση του ορίου ο συνδρομητής ενημερώνεται σχετικά και δεν μπορεί να χρησιμοποιήσει την υπηρεσία Mobile Internet ενώ βρίσκεται σε περιαγωγή μέχρι το τέλος του μήνα. Υπάρχει η επιλογή για τον συνδρομητή να συνεχίσει τη χρήση με επιπλέον χρέωση (εφαρμογή χρεώσεων περιαγωγής) δεδομένου ότι έχει ενεργοποιήσει τη συγκεκριμένη διευκόλυνση εκ των προτέρων και σε κάθε περίπτωση πριν τη χρήση υπηρεσιών περιαγωγής.
Έχω internet στο κινητό. Τι πρέπει να γνωρίζω
Το πλάνο μου συμπεριλαμβάνει όγκο δεδομένων (ΜΒ). Μπορώ να τον χρησιμοποιήσω όταν βρίσκομαι σε χώρα της ΕΕ;
Ναι, μπορείς να χρησιμοποιείς τον συμπεριλαμβανόμενο όγκο δεδομένων σου, χωρίς χρεώσεις περιαγωγής. Τα MB που χρησιμοποιείς ενόσω βρίσκεσαι σε χώρα της EE, θα αφαιρείται από τον όγκο δεδομένων του πλάνου σου.
Εάν ο όγκος δεδομένων μου εξαντληθεί; Τι θα χρεώνομαι;
Σε περίπτωση εξάντλησης του συμπεριλαμβανόμενου  όγκου δεδομένων σου, θα μπορείς να ενεργοποιήσεις το epic Data Booster και να συνεχίσεις να σερφάρεις ή να χρησιμοποιείς το internet με τις χρεώσεις χρήσης internet του πλάνου σου. Τις χρεώσεις θα τις βρεις στην σελίδα του πλάνου σου, στον πίνακα χρεώσεων. Οι χρεώσεις είναι οι ίδιες είτε βρίσκεσαι στην Κύπρο, είτε βρίσκεσαι σε χώρα της Ευρωπαϊκής Ένωσης.
Το πλάνο μου δεν διαθέτει όγκο δεδομένων αλλά έχω ενεργοποιημένη την υπηρεσία epic Mobile Internet. Τι χρεώνομαι σε αυτή την περίπτωση;
Ισχύει το ίδιο. Τα MB που χρησιμοποιείς θα αφαιρούνται από τα MB που διαθέτει η υπηρεσία epic Mobile Internet που έχεις ενεργοποιήσει. Εάν ο όγκος δεδομένων σου εξαντληθεί, τότε μπορείς να τον ανανεώσεις κανονικά με epic Data Booster ή να συνεχίσεις να χρησιμοποιείς το internet με τις χρεώσεις δεδομένων που θα βρεις στην σελίδα του πλάνου σου. Οι χρεώσεις είναι οι ίδιες, είτε βρίσκεσαι στην Κύπρο είτε στο εξωτερικό.
Είμαι σε χώρα της ΕΕ, το πλάνο μου δεν συμπεριλαμβάνει όγκο δεδομένων, αλλά θέλω να μπω στο internet από το κινητό μου. Μπορώ; Και πόσο θα χρεωθώ;
Μπορείς. Βεβαιώσου μόνο ότι έχεις όλες τις ρυθμίσεις εγκατεστημένες στο κινητό σου. Οι χρεώσεις που θα ισχύουν στη συγκεκριμένη περίπτωση είναι οι χρεώσεις περιστασιακής χρήσης του πλάνου που διαθέτεις. Τις χρεώσεις θα τις βρεις στην σελίδα του πλάνου σου.
Είμαι συνδρομητής epic PayAsYouGo και έχω ενεργοποιημένη στην γραμμή μου την υπηρεσία epic PayAsYouSurf. Μπορώ να χρησιμοποιήσω τα δεδομένα μου όταν βρίσκομαι σε χώρα της ΕΕ;
Μπορείς. Μπορείς να χρησιμοποιήσεις την υπηρεσία όπως ακριβώς και στην Κύπρο.
Έχω epic Broadband in a Box. Μπορώ να χρησιμοποιήσω την συσκευή και το πλάνο μου σε χώρα της ΕΕ;
Δυστυχώς, τα πλάνα epic Broadband in a Box είναι διαθέσιμα για χρήση μόνο κάτω από το δίκτυο της epic εντός Κύπρου, έτσι δεν είναι διαθέσιμα για χρήση σε περιαγωγή.
Για να έχεις εσύ τον απόλυτο έλεγχο της γραμμής σου
Είμαι συνδρομητής κινητής τηλεφωνίας. Τι πρέπει να γνωρίζω:
Έχω πλάνο συμβολαίου κινητής τηλεφωνίας. Πόσο θα χρεώνομαι όταν ταξιδεύω σε χώρες της ΕΕ και χώρες ΕΟΧ και καλώ προς Κύπρο;
Τίποτα περισσότερο από το μηνιαίο σου πάγιο. Δηλαδή, οι κλήσεις σου προς την Κύπρο και άλλες ευρωπαικές χώρες, θα αφαιρούνται από τον συμπεριλαμβανόμενο χρόνο ομιλίας του πλάνου σου, όπως συμβαίνει και όταν πραγματοποιείς κλήσεις όταν βρίσκεσαι στην Κύπρο.
Τι συμβαίνει όταν στέλνω SMS;
Το ίδιο ακριβώς όπως και στις κλήσεις. Τα SMS που στέλνεις, θα αφαιρούνται από τον συμπεριλαμβανόμενο αριθμό SMS που διαθέτει το πλάνο σου.
Εάν έχω εξαντλήσει τον χρόνο ομιλίας ή SMS του πλάνου μου, πόσα θα χρεώνομαι;
Θα χρεώνεσαι το κόστος κλήσεων εκτός πλάνου, όπως φαίνεται στον πιο κάτω πίνακα. Τις χρεώσεις μπορείς να τις βρεις επίσης και στην σελίδα του πλάνου σου, στον πίνακα χρεώσεων. Στο ίδιο πεδίο θα βρεις επίσης τις χρεώσεις SMS (που είναι οι ίδιες είτε είσαι στην Κύπρο ή σε χώρες ΕΕ).
Έχω πλάνο Simple/ Up2U/Business Choice, που δεν συμπεριλαμβάνουν χρόνο ομιλίας και SMS. Τι θα χρεώνομαι όταν ταξιδεύω σε χώρες της ΕΕ;
Για κλήσεις, θα χρεώνεσαι το ποσό που αναφέρεται στον πιο κάτω πίνακα. Τις χρεώσεις θα τις βρεις επίσης στην σελίδα του πλάνου σου, στον πίνακα χρεώσεων. Στο ίδιο πεδίο θα βρεις επίσης τις χρεώσεις που αντιστοιχούν για αποστολή SMS (που είναι οι ίδιες είτε είσαι στην Κύπρο ή σε χώρες ΕΕ).
Όταν είμαι σε χώρα της ΕΕ και με καλούν από Κύπρο, θα χρεώνομαι;
Όχι δεν θα χρεώνεσαι.
Όταν είμαι σε χώρα της ΕΕ και καλώ σε τοπικούς αριθμούς της συγκεκριμένης χώρας, ισχύει το ίδιο;
Ναι, ισχύει το ίδιο ακριβώς. Οι κλήσεις σου προς σταθερά και κινητά της συγκεκριμένης Ευρωπαϊκής χώρας δεν θα επιβαρύνονται με χρεώσεις περιαγωγής. Για παράδειγμα, αν ταξιδεύεις στην Ελλάδα και χρησιμοποιείς την epic γραμμή σου για κλήσεις ή SMS σε Ελληνικούς αριθμούς, τότε τα λεπτά ομιλίας θα αφαιρούνται κανονικά από τα συμπεριλαμβανόμενα λεπτά ομιλίας και SMS του πλάνου σου.
Είμαι σε χώρα της ΕΕ και θέλω να στείλω MMS. Πόσο θα χρεωθώ;
Θα χρεωθείς όσο ακριβώς θα χρεωνόσουν εάν έστελνες MMS ενόσω είσαι στην Κύπρο.
Έχω δωρεάν λεπτά ομιλίας για να επικοινωνώ χωρίς κόστος με epic συνδρομητές. Ισχύουν όταν βρίσκομαι σε περιαγωγή;
Λεπτά ομιλίας που αφορούν αποκλειστικά δωρεάν κλήσεις από epic σε epic συνδρομητές, όπως για παράδειγμα κλήσεις μέσω της υπηρεσίας epic Friends ή του πλάνου epic Family, δεν ισχύουν όταν δεν βρίσκεσαι κάτω από το δίκτυο της epic, άρα δεν ισχύουν. Οι κλήσεις σου θα διεκπεραιώνονται ως κανονικές κλήσεις και θα θα αφαιρούνται από τον χρόνο ομιλίας που διαθέτει το πλάνο σου. Αν το πλάνο σου δεν διαθέτει συμπεριλαμβανόμενο χρόνο ομιλίας, τότε θα χρεώνεσαι όπως σημειώνεται στον πιο κάτω πίνακα.
Είμαι συνδρομητής προπληρωμένης Τηλεφωνίας epic Pay As You Go. Τι ισχύει για μένα όταν ταξιδεύω σε χώρα της ΕΕ;
Μπορείς να χρησιμοποιείς κανονικά την γραμμή σου και να χρησιμοποιείς τον χρόνο ομιλίας που έχεις πιστώσει στην γραμμή σου. Το κόστος των κλήσεων που διεκπεραιώνεις ενόσω βρίσκεσαι σε χώρα της Ευρωπαϊκής Ένωσης, φαίνεται στον πιο κάτω πίνακα.